വിദ്യാര്ത്ഥികളെയും പ്രതിഭകളെയും അനുമോദിച്ചു ചാരുംമൂട്: കണ്ണനാകുഴി സപ്ലൈകോ മിനി സൂപ്പര് മാര്ക്കറ്റിന്റെ രണ്ടാം പ്രവര്ത്തന വാര്ഷികത്തിന്റെ ഭാഗമായി എസ്.എസ്.എല്.സി പ്ലസ് ടു പരീക്ഷകളില് മുഴുവന് വിഷയങ്ങള്ക്കും എപ്ലസ് നേടിയ വിദ്യാര്ത്ഥികളെയും പ്രതിഭകളെയും അനുമോദിച്ചു. മന്ത്രി പി. പ്രസാദ് അനുമോദന സമ്മേളനം ഉദ്ഘാടനം ചെയ്തു.എം.എസ്.അരുണ്കുമാര് എം.എല്.എ അദ്ധ്യക്ഷത വഹിച്ചു. ഡോ.പി.ഡി.പ്രേംലാല്, സൈനിക ആതിര കെ.പിള്ള എന്നിവരെ ആദരിച്ചു. ബ്ലോക്ക് പഞ്ചായത്ത് പ്രസിഡന്റ് എസ്. രജനി,ഗ്രാമ പഞ്ചായത്ത് പ്രസിഡന്റ് ജി.വേണു, ജില്ലാ പഞ്ചായത്തംഗം നികേഷ് തമ്ബി, സുരേഷ് തോമസ് നൈനാന് , തന്സീര് കണ്ണനാകുഴി, സുരേഷ് കോട്ടവിള, എസ്.വിജയന് പിള്ള,എബ്രഹാം തരകന്, ജി.ജയിംസ്, ലീന ടീച്ചര് എന്നിവര് സംസാരിച്ചു.